Յայտնի է, որ օլիկարգներուն եւ յատկապէս նախկին իշխանաւորներուն ծա՛նր օրեր կը սպասեն, որ անոնց անօրինութեանց ու թալանին վերաբերեալ բացայայտումները լրջօրէ՛ն պիտի վտանգեն իրենց ազատութիւնն ու կուտակած հարստութիւնը: Որքա՛ն սեղմուի անոնց վիզի օղակը, այնքա՛ն հակազդեցութիւնը բուռն ու բիրտ պիտի ըլլայ, ինչին պատրաստ պէտք է ըլլան երկրի ապահովութեան հսկող ուժերը, կառոյցները: Ուրեմն, պէտք չէ՛ իյնալ ծուղակը, պէտք չէ՛ կատարել այնպիսի յայտարարութիւններ, որոնք կրնան դոյզն իսկ վնասել պետութեան ղեկավարի հեղինակութեան ու վարկին՝ յաչս միջազգային հանրութեան: